armvectores/hy_wikipedia_2023 huggingface dataset:
Լուիզա Փայն

Լուիզա Բոդդա-Փայն (անգլ.՝ Louisa Pyne, օգոստոսի 27, 1832(1832-08-27), Լոնդոն, Մեծ Բրիտանիայի և Իռլանդիայի միացյալ թագավորություն - մարտի 20, 1904(1904-03-20), Լոնդոն, Մեծ Բրիտանիայի և Իռլանդիայի միացյալ թագավորություն), անգլիացի սոպրանո և  օպերային ընկերության մենեջեր։


== Կենսագրություն ==


=== Կյանք և կարիերա ===
Լուիզա Ֆաննի Փայնը ծնվել է թատերական ընտանիքում. նա ալտո Ջորջ Գրիգս Փայնի կրտսեր դուստրն էր  (1790–1877):  Նրա ավագ քույրը՝ Սուսաննա Փայնը (1821–1886), նույնպես պրոֆեսիոնալ երգչուհի էր, իսկ նրա հորեղբայր Ջեյմս Քենդրիկ Փայնը (1785–1857) տենոր էր, որի որդին և թոռնիկը, որոնց երկուսի անունն էլ Ջեյմս Քենդրիկ Փայն էր, նշանավոր երգեհոնահարներ էին։ Նրա զարմուհին՝ Բլանշ Ուիֆֆին, բեմական մեծ կարիերա է ունեցել Ամերիկայում, ավելի ուշ՝ կինոյում։
Տենոր Ուիլյամ Հարրիսոնի հետ Լուիզա Փայնը «Փայն և Հարրսիոն Օպերա» ընկերության մենեջերն էր, որը 1850-ական թվականներին ճանապարհորդել է Հարավային և Հյուսիսային Ամերիկաներով ։ 1857 թվականին նա և Հարրսիոնը Լոնդոնի Լիցեում թատրոնում հիմնադրել են «Փայն և Հարրսիոն Անգլիական Օպերան»։ Օպերան տեղափոխվել է Դրուրի Լեյն և  1858 թվականին, հանդես գալով  Անգլիական Արքունական Օպերա կրճատված անվան տակ, 1858 թվականի դեկտեմբերից մինչև 1864 թվականը վարձակալել է  այն տարածքը, որն այժմ հայտնի է որպես Քովենտ Գարդենի արքունական թատրոն։ Հաջորդ տարի Փայնը Ուիլլիամ Հարրսիոնի, Ուիլոֆի Ուեյսի և  Տիկին Ուեյսի հետ Աստլիի  թագավորական թատրոնում ստեղծել են նոր ընկերություն՝  Ե. Տ. Սմիթի հովանու ներքո։  1868 թվականի հոկտեմբերի 18-ին նա ամուսնացել է երգիչ Ֆրանկ Հ. Բոդդայի հետ։ Վերջինս  մահացել է 69 տարեկանում՝ 1892 թվականի մարտի 14 -ին։ Փայնը մահացել 1904 թվականի մարտի 20-ին Հյուսիսային Քենսինգթոնի Քեմբրիջ Գարդենզում գտնվող իր տանը։


== Ծանոթագրություններ ==


== Արտաքին հղումներ ==
Louisa Pyne, English soprano, Luminous-Lint
Կաղապար:Cite DNB12
Իշխանագետ (գետ)

Իշխանագետ, գետ Արցախում, Արաքսի ձախ վտակը։ Սկիզբ է առնում Արցախի լեռնաշղթայի հարավային լանջերից՝ 2280 մ բարձրությունից։ Արաքս է թափվում ծ.մ. 108 մ բարձրության վրա։ Երկարությունը 74 կմ է, ջրհավաք ավազանը՝ 483 կմ²։ Սնումը հիմնականում անձրևային (47%) և ստորերկրյա (34%) է, վարարումը՝ մարտ-մայիսին, որի ընթացքում ձևավորվում է տարեկան հոսքի 53%-ը։ Տարեկան միջին ծախսը 1,68 մ³/վ (Տող գյուղ) է, հոսքը՝ 82, 5 միլիոն մ³։ Ջրերն օգտագործվում են ոռոգման նպատակով։


== Ծանոթագրություններ ==
Նորգյուղ (Վանի գավառ)

Անվան այլ կիրառումների համար տե՛ս՝ Նորգյուղ (այլ կիրառումներ)Նորգյուղ, գյուղ Արևմտյան Հայաստանում, Վանի վիլայեթի Վանի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Օյ Կեր Յու

Օյ Կեր Յու (ռուս.՝ Ой-Керь-Ю ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Հին գետի ձախ ափին՝ 21 կմ հեռավորության վրա։ Գետի երկարությունը 12 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000044305
Հիդրոլոգիական ուսումնասիրությունների կոդը - 103004430
Ավազանի կոդը -  03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==

Toprak burgu makinesi


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Դմիտրի Մոցպան

Դմիտրի Մոցպան (մոլդ.՝ Dumitru Moțpan, մայիսի 3, 1940(1940-05-03), Seliște, Nisporeni District, Մոլդովա և Nisporeni District, Մոլդովա - հունիսի 23, 2018(2018-06-23), Քիշնև, Մոլդովա), մոլդովացի քաղաքական գործիչ, 1997-1998 թվականներին Մոլդովայի խորհրդարանի նախագահը։


== Կենսագրություն ==
Դմիտրի Մոցպանը ծնվել է 1940 թվականի մայիսի 3-ին Նիսպորենի շրջանի Սելիշտա գյուղում։


=== Մասնագիտական գործունեություն ===
Ավարտել է Սորոկի սովխոզ-գյուղատնտեսական արտադրության մեքենայացման և էլեկտրաֆիկացման տեխնիկումը և Օդեսայի բարձրագույն կուսակցական դպրոցը։ Մինչև 1991 թվականը ԽՄԿԿ անդամ էր։
Աշխատել է որպես ինժեներ-մեխանիկ, «Լենինի ուղին Ֆելեշթերում» կոլխոզի նախագահն էր, տարբեր պաշտոններ է զբաղեցրել տեղական կուսակցական մարմիններում։ 1990-1998 թվականներին Մոլդովայի Հանրապետության խորհրդարանի պատգամավոր էր։


=== Քաղաքական գործունեություն ===
Որպես պատգամավոր՝ Դմիտրի Մոցպանը ընդարձակ գործունեություն է ծավալել, 1990 թվականի ապրիլին ստեղծված «Viața Satului» (Գյուղական կյանք) խորհրդարանական ակումբի ակտիվ անդամ էր, որի կազմում ընդգրկվել է 60 պատգամավոր։ Այս ակումբը դարձել է Մոլդովայի ագրարային-դեմոկրատական կուսակցության ստեղծման հիմքը։ 1991 թվականի հոկտեմբերի 19-ին կուսակցության համագումարը հավանություն է տվել ծրագրին ու կանոնադրությանը և պատգամավոր Դմիտրի Մոցպանին ընտրել նոր քաղաքական կազմավորման նախագահ։
Մոլդովայի ագրարադեմոկրատական կուսակցության խորհրդարանականները Մոլդովայի ժողովրդական ճակատի պատգամավորներին մեղադրել են ոչ կոմպետենտության մեջ՝ պահանջելով և հասնելով արտահերթ ընտրությունների։ 1994 թվականի փետրվարի 27-ին կայացած արտահերթ խորհրդարանական ընտրություններում ՄԱԴԿ-ն մեծ հաջողության է հասել՝ հավաքելով ընտրողների ձայների 43.18%-ը և, հետևաբար, 104 մանդատից 54-ը խորհրդարանում։ Այսպիսով, ՄԱԴԿ-ն ստացել է խորհրդարանի նախագահի պաշտոնը (Պյոտր Լուչինսկին), փոխնախագահների երկու պաշտոնները և 10 խորհրդարանական հանձնաժողովներից 8-ի նախագահությունը։ Դմիտրի Մոցպանն ընտրվել է խորհրդարանի փոխնախագահ 1994-1997 թվականներին։
1991 թվականից Դմիտրի Մոցպանը Մոլդովայի ագրարային-դեմոկրատական կուսակցության նախագահն էր։ Մոլդովայի Հանրապետության նախագահի պաշտոնում Պյոտր Լուչինսկու ընտրվելուց հետո և Մոցպան Լուչինսկու հեռանալուց հետո թափուր մնացած պաշտոնի թեկնածու էր, սակայն անհրաժեշտ 53 ձայնը չի հավաքել։
Այնուամենայնիվ, 1997 թվականի մարտի 6-ին Դմիտրի Մոցպանն ընտրվել Է Մոլդովայի Հանրապետության խորհրդարանի նախագահ 101 ձայնով և այդ պաշտոնը զբաղեցրել 1997 թվականի մարտի 5-ից մինչև 1998 թվականի ապրիլի 23-ը։
1998 թվականի մարտին կայացած խորհրդարանական ընտրություններում Մոլդովայի ագրարադեմոկրատական կուսակցությունը կորցրել է իր անդամների և ընտրազանգվածի զգալի մասը՝ հավաքելով ընդամենը ձայների 3,63%-ը, և չի մտել խորհրդարանի կազմի մեջ։ 1998 թվականին Դմիտրի Մոցպանը թոշակի է անցել՝ հրաժարվելով քաղաքական գործունեությունից։
2018 թվականի հունիսի 23-ին Դիմիտի Մոցպանը մահացել է։


== Պարգևներ ==
«Հանրապետության» շքանշան (2012 թվականի դեկտեմբերի 28)
«Քաղաքացիական վաստակի համար» մեդալ («Meritul Civic»), 1996 թվականի օգոստոսի 22


== Ծանոթագրություններ ==
Birthday Song

«Birthday Song», ամերիկացի ռեփեր Թու Չեյնսի երգն է, համագործակցությամբ ռեփեր Քանյե Ուեսթի հետ։ Այն թողարկվել է 2012 թվականի օգոստոսի 24-ին՝Def Jam Records լեյբլի կողմից, որպես Թու Չեյնսի «Based on a T.R.U. Story» կոչվող դեբյուտային ստուդիական ալբոմի երկրորդ սինգլ։ Երգը գրվել է Թու Չեյնսի, Քանյե Ուեսթի, Մայք Դինի և Sonny Digital-ի կողմից։
Երգի տեսահոլովակը, որի ռեժիսորն է Անդրեաս Նիլսոնը, թողարկվել է 2012 թվականի օգոստոսի 30-ին։


== Հիթ շքերթներ ==


=== Շաբաթական հիթ շքերթներ ===


=== Տարեվերջի հիթ շքերթներ ===


== Ծանոթագրություններ ==


== Արտաքին հղումներ ==
Երգի տեսահոլովակը ՅուԹուբում
Պեչուրի

Պեչուրի (ռուս.՝ Печуры), գյուղ Ռուսաստանի Սմոլենսկի մարզի Սիչովսկի շրջանի կազմում։
Բնակչությունը 2007 թվականին գրանցված տվյալներով կազմում էր 69 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բազալեթ (Խարագաուլի շրջան)

Բազալեթ (վրաց.՝ ბაზალეთი), գյուղ Վրաստանում։ Գտնվում է Իմերեթի մարզի Խարագաուլի շրջանում։


== Դիրք ==
Գյուղը գտնվում է ծովի մակարդակից 400 մետր բարձրության վրա։ Շրջկենտրոն Խարագաուլից հեռու է 4 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 290 մարդ, մեծամասնությունը՝ վրացիներ։


== Տրանսպորտ ==
Գյուղը շրջկենտրոն Խարագաուլի հետ կապված է ավտոխճուղով։ Տարածքով է անցնում Թբիլիսի-Բաթում երկաթուղին։
Ամենամոտ օդանավակայանը գտնվում է Քութայիս քաղաքում։


== Ծանոթագրություններ ==
Ուրագ

Ուրագ (անգլ.՝ adze; ֆր.՝ herminette; գերմ.՝ Dechsel, Querbeil), ատաղձագործի գործիք, որը կացին է հիշեցնում։ Ի տարբերություն կացնի ունի ուղղահայաց կտրող բերան։ Այն օգտագործվում է տարբեր փայտե արտադրատեսակներ (օրինակ` կերակրատաշտ, նավակ և այլն) կտրելու համար։ Որոշ ազգեր գերադասում են ուրագի հենց այդ ձևը։ Բրոնզե դարից սկսած իրականության մեջ գոյություն ունեն համակցված գործիքներ` ուրագ, կացին (անգլ.՝ adze-axe):

Քարե արդյունաբերության մեջ ուրագ են անվանում կտրող գործիքները, որոնք ունեն ասիմետրիկ բերանի ձև։ Ըստ երևույթին ուրագանման գործիքներ օգտագործվել են գյուղատնտեսական աշխատանքների մեջ, ինչպես թոխրը (անգլ.՝ hoe, mattock, գերմ.՝ Hacke) կամ բահը (անգլ.՝ spade): Ուրագներին միշտ չէ որ ամրացրել են բռնակներ։ Դրանք նաև օգտագործվել են շորթելի նմանությամբ ։ Քարե ուրագները լայնորեն օգտագործվել են քարերի կոտրման և վերամշակման մեջ, օգտագործվել են առանց բռնակների կամ քլունգի տեսքով։ Բրոնզե (I ի սկզբանե` պղնձե) այնուհետև երկաթե ուրագները նույնպես լայնորեն օգտագործվել են հին քարտաշների կողմից։ Միայն Նոր Զելանդիայում են մշտապես ուրագ օգտագործել, որպես զենք։


== Դեկսել ==
Դեկսելը գործիք է, որը օգտագործվում է երկաթուղային շինարարության մեջ


== Գրականություն ==
Деревянко А. П., Маркин С. В., Васильев С. А. Палеолитоведение: введение и основы. — Новосибирск: ВО «Наука». Сибирская издательская фирма, 1994. — С. 118, 119. — ISBN 5-02-030873-0.
Стоун, Джордж Кэмерон|Стоун Дж. К. Большая энциклопедия оружия и доспехов. Оружие и доспехи всех времён и народов / Пер с англ. — М.: АСТ, Астрель, 2008. — C. 608, 609. — ISBN 978-5-17-052742-7, ISBN 978-5-271-21108-9, ISBN 978-5-17-052752-6, ISBN 978-5-271-21109-6, ISBN 0-486-40726-8 (англ.).


== Հղումներ ==
«Ուրագ» խորհրդային մեծ հանրագիտարան
Կրուպա (գյուղ, Լուցկի շրջան)

Կրուպա (ուկրաիներեն՝ Крупа), գյուղ Ուկրաինայի Վոլինի մարզի Լուցկի շրջանում։ Հիմնադրվել է 1545 թվականին։
2001 թվականի տվյալներով Կրուպա գյուղում բնակվում էր 913 մարդ։ Բնակավայրը զբաղեցնում է 3294 կմ² տարածք։ Բնակչության խտությունը կազմում էր 277,17 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տիրոկաֆտերի

Տիրոկաֆտերի (հուն․՝ τυροκαφτερή), պանրով ուտեստ, որ պատկանում է հունական խոհանոցին։


== Բաղադրություն ==
Տիրոկաֆտերիի պատրաստման կարևորագույն բաղադրիչներն են Ֆետա պանիրը (երբեմն այն զուգորդվում մեկ կամ մի քանի այլ տեսակի փափուկ, սպիտակ պանիրներով), Չիլի աղացած պղպեղը, աղացած սովորական պղպեղը, ձիթապտղի յուղը, կիտրոնի հյութը, սխտորը, մածունը և խնկածաղիկը։
Այն սովորաբար ուտում են որպես տաք ուտեստ կամ տաք հացի հետ միասին։ Ուտեստը ունի կծու կամ աղի համ։
Վերջին շրջանում նա Հունաստանում և իր տարածաշրջանում (Կիպրոս, Թուրքիա, Բուլղարիա) վայելում էր ժողովրդի հավանությունը և մատուցվում մի շարք Հունաստանյան ամերիկյան ռեստորաններում։


== Ծանոթագրություններ ==
Նելսոն Բաղրյան

Նելսոն Բաղրյան, (մայիսի 1, 1959, քաղաք Մարտակերտ- մարտի 23, 1992, «Ղասունց յաթաղ» տեղամաս (ԼՂՀ Մարտակերտի շրջանում) ազատամարտիկ։


== Կենսագրություն ==
Ավարտել է Բաքվի մանկավարժական ինստիտուտը (1985) 1985-1988 թվականներին աշխատել է Մարտակերտի 3 միջնակարգ դպրոցում։ 1988 թվականից զինվորագրվել է ազգային-ազատագրական պայքարին Մարտակերտի պաշտպանական շրջանի կազմում ստեղծել է սակրավուների խումբ։ 1992 թվականից նշանակվել է նույն Պաշտպանական Շտաբի սպառազինության գծով հրամանատարի տեղակալ։ Կազմավորել է տանկային վաշտ, Ախավենդի ազատագրական մարտերի ժամանակ վարել է Տ-72 տանկը՝ կատարելով նաև նշանառուի պարտականություն. հակառակորդին պատճառել է կենդանի ուժի զգալի կորուստ՝ ստեղծելով կամավորական ջոկատների առաջխաղացման հնարավորություն։ Նրա ղեկավարած սակրավուների խումբը բազմիցս ականազերծել է ռազմական գործողությունների առաջին գծի տեղանքը։ 1992 թվականի մարտի 23-ին զոհվել է ականի պայթյունից։ Հետմահու պարգևատրվել է ԼՂՀ «Մարտական խաչ» 2-րդ աստիճանի շքանշանով։ Մարտակերտի 3 միջնակարգ դպրոցը կոչվել է Բաղրյանի անունով։ Թաղված է Մարտակերտում։
Ցխեմլարա

Ցխեմլարա (վրաց.՝ ცხემლარა), գյուղ Վրաստանում։ Գտնվում է Աջարիայի Ինքնավար Հանրապետության Խելվաչաուրի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 151 մարդ։


== Ծանոթագրություններ ==
Մալակկա (թերակղզի)

Անվան այլ կիրառումների համար տե՛ս՝ Մալակկա (այլ կիրառումներ)Մալակկա(տայերեն՝ แหลมมลายู, մալայզերեն՝ Tanah Melayu, նաև Մալայան թերակղզի), Հարավ-Արևելյան Ասիայի թերակղզիներից, Հնդկաչին թերակղզու հարավային մասը, որը ներկայումս վարչական բաժանված է Մյանմայի, Մալայզիայի և Թաիլանդի միջև։
Ամենամեծ քաղաքը Կուալա Լումպուրն է։
Երկարությունը (հյուսիսից հարավ) մոտ 1300 կմ է, տարածքը՝ մոտ 190 հազար կմ², հյուսիսային սահմանը Կրայի տարածքն է, ամենափոքր լայնությունը՝ 44 կմ։ Երբեմն Մալակկան ընդգրկում է տարածքից մի հատված՝ Կրայից դեպի հյուսիս, դեպի Սիամի ծոցի հյուսիսային ծայրը։ Միջին մասում ռելիեֆը ցածր և միջին բարձրության լեռներ է, բարձրությունը՝ մինչև 2190 մետր (Թահան լեռ կամ Գունունգ-Թահան)։
Առաջնային բուսական աշխարհը արևադարձային անտառներն են, ափերի երկայնքով տարածված, կան ճահճային հարթավայրեր։ Ունի անագի և վոլֆրամի պաշարներ։ Կան կաուչուկի, կոկոսի արմավենու, բանանի և այլնի տնկման մշակություն, ինչպես նաև ցածր հարթավայրերում լայնորեն զարգացած է բրնձի մշակությունը։
Քաղաքականորեն բաժանված է Մյանմայի, Թաիլանդի և Մալայզիայի միջև։ Հյուսիսարևմտյան մասում գտնվում է Մյանմայի հարավային մասը, հյուսիսային կեսի մնացած մասը գրավում է Թաիլանդի հարավը։ Հարավային մասը պատկանում է Մալայզիային։ Թերակղզու հարավում գտնվում են Սինգապուրի կղզիները։ Մալակկայի նեղուցով հարավ-արևմուտք ընկած է Ինդոնեզիայի Սումատրա կղզին։


== Ծանոթագրություններ ==
Ռուբեժնոե (գյուղ, Նեմիրովի շրջան)

Անվան այլ կիրառումների համար տե՛ս՝ ՌուբեժնոեՌուբեժնոե (ուկրաիներեն՝ Рубіжне), գյուղ Ուկրաինայի Վիննիցայի մարզի Նեմիրովի շրջանում։ Հիմնադրվել է 1700 թվականին։
2001 թվականի տվյալներով Ռուբեժնոե գյուղում բնակվում էր 85 մարդ։ Բնակավայրը զբաղեցնում է 0,58 կմ² տարածք։ Բնակչության խտությունը կազմում էր 146,55 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Էլ Վիլիար դե Արնեդո

Էլ Վիլիար դե Արնեդո (իսպ.՝ El Villar de Arnedo), մունիցիպալիտետ Իսպանիայում, գտնվում է Ռիոխա պրովինցիայում՝ Ռիոխա (Լոգրոնիո) ինքնավար համայնքի կազմում։ Մտնում է Արո շրջանի (կոմարկայի) կազմի մեջ։ Զբաղեցնում է 18,25 կմ2 տարածք։ Բնակչությունը կազմում է 665 մարդ (2010 թվականի տվյալներով)։ Գտնվում է պրովինցիայի վարչական կենտրոնից 36 կմ հեռավորության վրա։
(1176) Լուսիդոր

(1176) Լուսիդոր (անգլ.՝ Lucidor), աստերոիդ աստերոիդների հիմնական գոտում։ Հայտնաբերվել է 1930 թվականի նոյեմբերի 15-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 2,693234 ա. մ., առավելագույնը մոտենում է 2,3121 ա. մ. հեռավորության վրա և հեռանում 3,0744 ա. մ.։ Արեգակի շուրջ մեկ ամբողջական պտույտ է կատարում 1614,39 երկրային օրվա ընթացքում, իր ուղեծրով շարժվելով միջինում 0,222994 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,65° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1176) Լուսիդոր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջերմուկի պատմության և մշակույթի անշարժ հուշարձանների ցանկ (Վայոց ձորի մարզ)

Այս հոդվածը ներկայացնում է Վայոց ձորի մարզի Ջերմուկ քաղաքի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 11 հուշարձան (8 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Մհեր Մկրտչյանի թանգարան

Մհեր Մկրտչյանի թանգարան, ԽՍՀՄ ժողովրդական արտիստ, կինոյի և թատրոնի մեծ կատակերգու Մհեր Մկրտչյանի թանգարանը հիմնադրվել է 2004 թվականին, բացումը տեղի է ունեցել 2006 թվականի դեկտեմբերի 20-ին, 19-րդ դարի վերջին կառուցված պատմաճարտարապետական արժեք ներկայացնող շենքում։


== Պատմություն ==
Թանգարանը կառուցվել է Գյումրիի քաղաքապետարանի նախաձեռնությամբ։
Թանգարանը լուսաբանում է մեծանուն արվեստագետի կյանքն ու գործը։ Թանգարանի գործունեության նպատակն է այցելուներին մոտիկից ծանոթացնել հայ մեծ դերասան Ֆրունզիկ (Մհեր) Մկրտչյանի կյանքին ու ստեղծագործությանը։ Հետևողականորեն շարունակվում է պրպտումներն ու հավաքագրումը Մհեր Մկրտչյանին վերաբերվող նյութերով՝ թանգարանային ֆոնդը հարստացնելու ուղղությամբ։


== Ցուցադրություն ==
Թանգարանում ցուցադրվում են մեծ դերասանի բեմական հագուստներն ու իրերը, տարբեր ֆիլմերում («Նվագախմբի տղաները», «Մեր մանկության տանգոն», «Միմինո», «Ալի Բաբան և քառասուն ավազակները», «Հին օրերի երգը», «Այբոլիտ-66») օգտագործած ռեկվիզիտներ։ Թանգարանի հավաքածուների մեջ մեծ արժեք ունեն կամոդը՝ «Մեր մանկության տանգոն» ֆիլմից, տակառիկը՝ «01-99» ֆիլմից, գալիկոնը՝ «Նվագախմբի տղաները» ֆիլմից։ Այստեղ կարելի է տեսնել մեծ դերասանի պարգևներն ու նվերները, նրա մասին պատմող լուսանկարներ, գրքեր, անձնական իրեր։ Մեծ արտիստի կյանքի և ստեղծագործական գործունեության հետ կապված թանգարանում կա 270-ից (երկու հարյուր յոթանասուն) ավելի լուսանկարներ։ Պահպանվել է Մհեր Մկրտչյանի ձեռքով արված ծաղրանկարներ, պատկերներ, նամակներ, փաստաթղթերի նմուշներ։
2007 թվականին թանգարանում տեղի է ունեցել Մհեր Մկրտչյանի թոռնուհու՝ Իռեն Տերտերյանի կողմից թանգարանին շուրջ 1500 նոր ցուցանմուշների հանձնման արարողությունը։


== Միջոցառումներ ==
Թանգարանային աշխատանքների զարգացման ճանապարհին ստեղծվել է «Համայնապատկան թանգարաններ» զբոսաշրջիկի ուղեցույցը։ Թանգարանում անցկացվում են թեմատիկ ցերեկույթներ, զեկուցումներ, ռեֆերատների ընթերցումներ, տարբեր ուսումնական հաստատությունների և հասարակական կազմակերպությունների մասնակցությամբ։


== Հասցե ==
Թանգարանը գտնվում է Գյումրու Վարպետաց և Ռուսթավելու փողոցների հատման կետում, Ռուսթավելի 30 հասցեում։


== Աշխատանքային ժամեր ==
Թանգարանը բաց է ամեն օր, ժամը 10:00-17:00, բացառությամբ երկուշաբթի օրվանից


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Մհեր Մկրտչյանի տուն-թանգարանը Գյումրիում
Մերիպիլուս հսկա

Մերիպիլուս հսկա (լատ.՝ Meripilus giganteus), Albatrellaceae ընտանիքին պատկանող սունկ, որը գրանցված է Հայաստանի Հանրապետության Կարմիր գրքում։


== Նկարագրություն ==
0,5-0,8 մ տրամագծով պտղամարմինը կլորավուն է, կազմված բազմաթիվ ճյուղավորված կարճ ոտիկների վրա նստած գլխիկներից, որոնք ամրացած են ուռուցիկ, պալարաձև հաստացած ընդհանուր ոտիկին։ Կիսագնդաձև կղմինդրաձև դասավորված գլխիկները գորշագույն կամ բաց շականակագույն են, չորանալուց հետո փայտացած, մանր թեփուկներով, կնճռոտված և առանց փայլի։ Կոշտ մսալի պտղամիսն ունի բաց գունավորում, կտրելիս մգանում է՝ արագ սև գույն ստանալով, ունի յուրահատուկ սնկի հոտ։ Խողովակները կարճ են՝ մինչև 6 մմ երկարությամբ։ Սպիտակ են կամ մոխրագույն անցքերը, մանր են միջինը 3-4 անցք 1 մմ հեռավորության վրա, կլոր և նուրբ ծոպերով։ Լայն էլիպսաձև և համայրա գնդաձև սպորները 5-6 x 4,5-5 մկմ են, պատված են յուղի 1 կաթիլով։


== Տարածվածություն ==
Մերիպիլուս հսկան տարածված է Եվրոպայում, Ասիայում և Հարավային Կովկասում (Վրաստանում և Հայաստանում)։ Հայաստանում հայտնաբերված է Իջևանի ֆլորիստիկական շրջանում՝ «Դիլիջան» ազգային պարկում, Բերդ և Նոյեմբերյան քաղաքներում։


== Էկոլոգիա ==
Հայաստանում հանդիպում է հազվադեպ, մեծ խմբերով, հաճարենու և կաղնու բների ստորին մասերում, լայնատերև անտառներում, 1200-1800 մ բարձրությունների վրա, հանդիպում է սեպտեմբեր-հոկտեմբեր ամիսներին։ Քսիլոտրոֆ է, առաջանում է սպիտակ փտում։


== Պահպանություն ==
Վտանգված տեսակ է։ Հայաստանում պահպանվում է «Դիլիջան» ազգային պարկի համապատասխան էկոհամակարգի կազմում։


== Ծանոթագրություններ ==
12-րդ հարավային զուգահեռական

12-րդ հարավային զուգահեռականը հասարակածից 12° դեպի հարավ գտնվող լայնությունների շրջանագիծն է։
Անցնում է Աֆրիկայով, Հնդկական օվկիանոսով, Խաղաղ օվկիանոսով, Հարավային Ամերիկայով, Ավստրալիայով և Ատլանտյան օվկիանոսով։ 

Լայնության մեկ աստիճանին համապատասխանում է 108 903 մ երկարություն։
Հասարակածից հեռավորությունը կազմում է 1327 կմ։
Երկարության 81%-ն անցնում է ջրային տարածքներով


== Զուգահեռականով հատվող տարածքները ==
Գրինվիչի միջօրեականից սկսած դեպի արևելք`


== Տես նաև` ==
13-րդ հարավային զուգահեռական
11-րդ հարավային զուգահեռական


== Ծանոթագրություններ ==
Կռաբի (գյուղ, Վառստու շրջան)

Կռաբի (էստ․՝ Krabi), գյուղ Էստոնիայի Վիրումաա նահանգի Վառստու շրջանում։
2011 թվականի տվյալներով գյուղում բնակվում էր 97 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Annihilation of the Wicked

Annihilation of the Wicked, Nile ամերիկյան դեթ-մետալ խմբի չորրորդ ստուդիական ալբոմը, որը թողարկվել է 2005 թվականի մայիսի 23-ին ։


== Ալբոմի մասին ==
«Annihilation of the Wicked»-ը խմբի առաջին ալբոմն էր թմբկահարը Ջորջ Կոլիասի հետ, ով փոխարինել էր Թոնի Լորինոյին։ Ալբոմը կատարվել է նույն ոճով, ինչպես նախորդ մնացած ալբամները։ Երգի քնարերգությունը ոգեշնչված էր Հին Եգիպտոսով և Հովարդ Ֆիլիպս Լավքրաֆտի պատմություններով։ Երգի շապիկն իրենից ներկայացնում է Հորի թևավոր մատանին օձի տեսքով «Նեհբեթ» և «Ուազեթ» զոհասեղաններով շրջապատված։ Nile խմբի այդ ալբոմը եղել է Relapse Records լեյբլի վերջին ձայնագրությունը։ Հաջորդ լեյբլը որով Nile-ը եզրափակել է պայմանագիրը, եղավ Nuclear Blast Records ձայնագրություններով լեյբլը։
Կարլ Սանդերսը հարցազրույցում գրել է լեյբլի փոփոխման մասին․

2007 թվականի հուլիսի 10-ին Relapse Records լեյբլում թողարկվեց «Legacy of the Catacombs» հավաքածուն, CD-ում կային 12 լավ երգեր, խմբի կարիերան սկսում էր «Amongst the Catacombs of Nephren-Ka» առաջին ալբոմից և ավարտվում «Annihilation of the Wicked» ալբոմով։ DVD-ով թողարկվեցին խմբի 3 ստուդիական ալբոմների տեսահոլովակները, որոնցից մեկը եղել է «Sacrifice Unto Sebek» երգի տեսահոլովակը։


== Երգացանկ ==


== Ձայնագրության մասնակիցներ ==
Կառլ Սանդերս՝ ձայն, կիթառ, բուզուկի, սազ, սինթեզատոր
Դալաս Թոլեր-Ուեյդ՝ ձայն, կիթառ
Ջորջ Կոլիաս ՝, հարվածային գործիքներ
Ջոն Վեսանո՝ ձայն, բաս կիթառ
Մայք Բրիզիլ՝ «Chapter of Obeisance Before Giving Breath to the Inert One in the Presence of the Crescent Shaped Horns» երգում կեղծ ուժի վտարումը


== Ծանոթագրություններ ==
Դեգտյարնոե (գյուղ, Վոլչանսկի շրջան)

Անվան այլ կիրառումների համար տե՛ս՝ ԴեգտյարնոեԴեգտյարնոե (ուկրաիներեն՝ Дегтярне), գյուղ Ուկրաինայի Խարկովի մարզի Վոլչանսկի շրջանում։ Հիմնադրվել է 1705 թվականին։
2001 թվականի տվյալներով Դեգտյարնոե գյուղում բնակվում էր 72 մարդ։ Բնակավայրը զբաղեցնում է 0,66 կմ² տարածք։ Բնակչության խտությունը կազմում էր 109,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իգնատովկա (այլ կիրառումներ)

Իգնատովկա, կարող է վերաբերել՝

Իգնատովկա - գյուղ Ռուսաստանի Բաշկորտոստան հանրապետության Չիշմինսկի շրջանի կազմում։
Իգնատովկա - քաղաքատիպ ավան Ռուսաստանի Ուլյանովսկի մարզի Մայնսկի շրջանի կազմում։
Իգնատովկա - գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Մասլովո (գյուղ, Վիբորգսկի շրջան)

Անվան այլ կիրառումների համար տե՛ս՝ ՄասլովոՄասլովո (ռուս.՝ Маслово), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 87 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չիշմա (գյուղ, Բիրսկի շրջան)

Անվան այլ կիրառումների համար տե՛ս՝ ՉիշմաՉիշմա (ռուս.՝ Чишма, բաշկիրերեն՝ Шишмә), գյուղ Ռուսաստանի Բաշկորտոստան հանրապետության Բիրսկի շրջանի կազմում։
Բնակչությունը 2009 թվականին գրանցված տվյալներով կազմում էր 635 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ասուցեի շրջան

Աուցեի շրջան (լատիշ․՝ Auces novads), վարչատարածքային միավոր Լատվիայի հարավարևմտյան մասում, Զեմգալե պատմական մարզում։ Բաղկացած է 6 վոլոստից և Աուցե քաղաքից, որը և շրջանի վարչական կենտրոնն է։ Բնակչությունը 2010 թվականի հունվարի 1֊ի տվյալներով՝ կազմում է 8698 մարդ։
Շրջանի մակերեսը 517,8 կմ² է։
Շրջանը կազմավորվել է 2009 թվականի հուլիսի 1֊ին։


== Բնակչություն ==
2010 թվականի հունվարի 1֊ին բնակչության թվաքանակը կազմում էր 8698 մարդ (2009 թվականի հունվարի 14֊ին՝ 8772 մարդ)։


=== Ազգային կազմ ===
2011 թվականին Լատվիայում անցկացված մարդահամարի արդյունքներով՝ շրջանի ազգային կազմն ու այս տեսքը․


== Տես նաև ==
Լատվիայի վարչական բաժանում


== Ծանոթագրություններ ==


== Արտաքին հղումներ ==
Աուցեի շրջանի պաշտոնական կայք (լատիշերեն)
Ստավկովոե (գյուղ, Զենկովի շրջան)

Ստավկովոե (ուկրաիներեն՝ Ставкове), գյուղ Ուկրաինայի Պոլտավայի մարզի Զենկովի շրջանում։ Բնակավայրը նախկինում նաև անվանվել է Սոլոխա։
2001 թվականի տվյալներով Ստավկովոե գյուղում բնակվում էր 549 մարդ։ Բնակավայրը զբաղեցնում է 1718 կմ² տարածք։ Բնակչության խտությունը կազմում էր 319,56 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մացեբրայ

Մացեբրայ (իդիշ՝ מצה ברײַ տապակած մացա (եբրայերեն՝ ‪מַצָּה‎)) մացայի նախուտեստ։ Հրեական հայտնի կերակրատեսակ, որը հիմնականում օգտագործում են Զատիկի ժամանակ, երբ հրեական օրենքն արգելում էր օգտագործել հացահատիկային կերակրատեսակներ։ Մացեբրայը հայտնի ուտեստ է համարվում նաև արևելյան Իսրայելում։


== Պատրաստում ==
Մացեբայ պատրաստելու համար անհրաժեշտ է՝

մացա- 3 թերթ
տաք ջուր - կես բաժակ
ձու - 2 հատ
աղ - 1 թեյի գդալ
կաթ
կարագ


== Արտաքին հղումներ ==
Մացեբրայ (պատրաստման եղանակ)
Թորամանյան փողոց (Երևան)

Թորամանյան փողոց, փողոց Երևանի Էրեբունի վարչական շրջանում։


== Տվյալներ ==
Սկսվում է Մովսես Խորենացու փողոցի վերջին հատվածից, ձգվում հարավարևմտյան ուղղությամբ, հատում Սասունցի Դավթի փողոցը և հասնում Ռոստովյան փողոցին զուգահեռ հոսող Ջրվեժ գետի առու։ Գտնվում է Լոմոնոսովի փողոցի և Սասունցի Դավթի փողոցի նրբանցքի միջև։
Խորհրդային տարիներին, մինչև ներկայիս անունն ստանալը, կոչվել է Անդրֆեդերացիայի 10-րդ փողոց։ Անվանվել է ի պատիվ հայ նշանավոր ճարտարապետ Թորոս Թորամանյանի։


== Պատկերասրահ ==


== Տես նաև ==
Երևանի փողոցների ցանկ
Երևանի վարչական բաժանում


== Ծանոթագրություններ ==


== Աղբյուրներ ==
Երևան քաղաքի հասցեների տեղեկատու, Երևան, 1983, էջեր 369-506, Երևան քաղաքի փողոցների անվանումները
Սերգեյ Ավագյան,  Երևանի փողոցները, Երևան, «ՎՄՎ-ՊՐԻՆՏ», 2010 — 272 էջ։
Լեա ֆոն Լիտրով

Լեա ֆոն Լիտրով (գերմաներեն՝ Lea von Littrow, մարտի 17, 1860(1860-03-17), Տրիեստ, Ավստրիական կայսրություն - մայիսի 11, 1925(1925-05-11)[…], Օպատիյա, Պրիմորսկո Գորանսկա, Խորվաթիա), ավստրիացի նկարչուհի, ով ճանաչման է արժանացել իր բնանկարներով


== Կենսագրություն ==
Ծնվել է 1860 թվականի մարտի 17-ին, Տրիեստում։ Գերադասում էր, որ իրեն դիմեին Leontine կամ Leo von Littrow անվանաձևով։ Հայրը՝ Հայնրիխ ֆոն Լիտրովը, նավապետ էր և անվանի քարտեզագիր, պապը՝ Յոզեֆ Յոհան ֆոն Լիտրովը՝ աստղագետ (ի դեպ, ֆոն Լիտրով ազգանունը առաջին անգամ հենց նա է կիրառել)։
Լեան նկարչության դասեր է առել  Փարիզում, Ժան դ՛Ալեմի ղեկավարությամբ։ Նրա նկարչական աշխատանքները ցուցադրվել են 1893 թվականին Չիկագոյում՝ այսպես կոչված Կանանց կառույցում կազմակերպված Կոլումբոսյան համաշխարհային ցուցահանդեսում։ Հետագայում նրա ստեղծագործությունները ցուցադրվել են նաև Վիեննայի Կյունստլերհաուսի ամենամյա ցուցահանդեսում, Մյունխենի Ապակե պալատում (Glaspalast-ում), Զալցբուրգի Կունստֆերայնում (Salzburger Kunstverein-ում)։
Լիտրվը մահացել է 1925 թվականին, առողջարանային Օպատիա քաղաքում, որ այն ժամանակ գտնվում էր Ավստրիայի կազմում, իսկ ներկայումս Խորվաթիայի կազմում է։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Բուղատենես

Բուղատենես, լեռ Հայկական Լեռնաշխարհում, Երևանի նահանգի Ալեսանդրապոլի գավառում։ Գործածական է անցյալ ռուսական աղբյուրներում։ Ճշգրիտ անունն ու տեղադրությունը հնարավոր չէ որոշել։ Բարձր մոտ 2800 մետր։


== Ծանոթագրություններ ==
Ջելալյան (բժիշկ)

Ս. Ջելալյան (- 1915, Կոստանդնուպոլիս, Օսմանյան կայսրություն), հայ բժիշկ։


== Կենսագրություն ==
Բարձրագույն բժշկական կրթություն է ստացել և բժիշկ է աշխատել։
1915 թվականի ապրիլ-մայիս ամիսներին օսմանյան կառավարությունը Խարբերդում և Մեզիրեում իրականացրել է բազմաթիվ հայ մտավորականների ձերբակալություններ։ Թուրք ոստիկանները նրանց շղթայակապ տարել են փողոցներով ու շուկաներով, և գազազած թուրք ամբոխը նրանց վրա քարեր է նետել, հարվածել, ծեծել։ Նրանց բոլորին բանտարկել են Մեզիրեի բանտում և կտտանքների ենթարկելով փորձել տեղեկություններ կորզել զենքեր, ռումբեր և քաղաքական գաղտնիքներ թաքցնելու մասին։ Կեսգիշերին, արաբկիրցի ոստիկան Ալի օնբաշին բանտապահ Հասան Էֆենդիի հետ եկել է բանտ և հրամայել, որ մեկ առ մեկ դուրս գան և Եդեսիա տեղափոխվելու պատրաստվեն։
Բժիշկ Նշան Նահիկյանը համարձակորեն առաջ գալով ասել է. «Եթե դուք մեզ իրոք Եդսիա պիտի ուղարկեք, ավելի լավ է, որ ցերեկով ուղարկեք, որպեսզի ժողովուրդը իմանա, որ մենք Եդեսիա ենք գնում, իսկ եթե ձեր հետին դիտավորությունը մեզ սպանելն է, կրկին ցերեկով սպանեք և կախեք, որպեսզի համայն Խարբերդի ժողովուրդն ականատես լինի մեր մահին»։ Չնայած ոստիկանը ժխտել է նրանց սպանելու մտադրությունը, բանտարկյալները հասկացել են, որ պատրաստվում են իրենց սպանել, ուստի հրաժարվել են կատարել գիշերով բանտից շղթայակապ դուրս գալու հրամանը։ Լուրը հաղորդել են գնդապետ Ֆերիդ բեյին, որը հրամայել է բոլորին սրախողխող անել։
1915 թվականի հունիսի 25-ին/հուլիսին, օգոստոսի 4-ին (ըստ տարբեր աղբյուրների), Խարբերդ քաղաքի Մեզիրեի բանտի 37 հայ բանտարկյալները վճռել են բանտը հրկիզել և ինքնահրկիզվել։ Իրար վրա են հավաքել բանտի վերմակները, իրենց հագուստները և դրանց վրա լցնելով ճրագների նավթը՝ հրկիզել են բանտը։ Բոլորը զոհվել են, այդ թվում՝ Ս. Ջելալյանը։ 37 բանտարկյալների կիսամոխրացած դիակները աղբատար կառքով տարել և լցրել են Չոր աղբյուրի մոտ գտնվող մի փոսում։


== Գրականություն ==
Ճիզմէճեան Մանուկ, Խարբերդ եւ իր զաւակները, Ֆրեզնօ, 1955։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
Անջրպետ (վիպակ)

«Անջրպետ» (բուլղար․՝ Бариерата), բուլղարացի գրող Պավել Վեժինովի վիպակը։ Առաջին անգամ հրատարակվել է 1976 թվականին։ Թարգմանվել է բազմաթիվ լեզուներով, այդ թվում՝ ռուսերեն և հայերեն։ Ռուսերենով առաջին անգամ հրապարակվել է «Արտասահմանյան գրականություն» ամսաթերթում (1978 թվական, 1 հրապարակում) Մայա Տարասովայի թարգմանությամբ։ Առաջաբանը գրել էր Լև Օզերովը։
ԽՍՀՄ-ի տարիներին հրապարակվել է ավելի քան 500 000 խմբաքանակով։ 1979 թվականին գրքի հիման վրա նկարահավել է համանուն ֆիլմը, որտեղ գլխավոր հերոսներին մարմնավորել են Ինոկենտի Սմոկտունովսկին և Վանյա Ցվետկովան։
Գոյություն ունեն բազմաթիվ թատերական բեմադրություններ։
Վիպակի համար Պավել Վեժինովը 1976 թվականին արժանացել է Դիմիտրովսկյան մրցանակի։
1981 թվականին Երևանում, «Սովետական գրող» հրատարակչությունում հրապարակվել է հայերենով։


== Սյուժե ==
Վիպակում պատմվում է Անտոնի Մանև անունով կոմպոզիտորի մասին, ով բաժանվել է կնոջից և կյանքի բարդ շրջան է ապրում։ Մի անգամ գիշերային ռեստորաններից մեկում՝ «Սոֆիա»-ում, Անտոնին հանդիպում է մի տարօրինակ աղջկա՝ Դորոթեային, ով վերջերս ծանր հոգեբանական վնասվածք է ստացել։ Ծանոթությունից հետո Դորոթեան դառնում է հաճելի զրուցակից Անտոնիի համար։ Նրանք ընկերանում են, հետո պարզվում է, որ աղջիկը կարողանում է թռչել։


== Հղումներ ==
Պավել Վեժինով-Անջրպետ(ռուսերեն) (Բուլղարերենից թարգմանել է Մայա Տարասովան)


== Ծանոթագրություններ ==
Լազար Բազելյան

Լազար Լևոնի Բազելյան (ուկրաիներեն՝ Лазарь Львович Базелян, հոկտեմբերի 5, 1926(1926-10-05), Նովոմիրգորոդ, Ուկրաինա - ապրիլի 5, 2001(2001-04-05) կամ 2001, Խարկով, Ուկրաինա), ուկրաինացի խորհրդային աստղագետ և հելիոֆիզիկոս, ֆիզիկամաթեմատիկական գիտությունների դոկտոր (1989)։ Ուկրաինական ԽՍՀ գիտությունների ակադեմիայի Նիկոլայ Բարաբաշովի անվան մրցանակի դափնեկիր (1991)։ Հայրենական մեծ պատերազմի վետերան։


== Կենսագրություն ==
Լազար Բազելյանը ծնվել է 1926 թվականի հոկտեմբերի 5-ին Ուկրաինական ԽՍՀ Զլատոպոլ քաղաքում։ 1955 թվականին ավարտել է Մոսկվայի Համամիութենական հեռակա պոլիտեխնիկական ինստիտուտը։ 1953-1957 թվականներին աշխատել է Խարկովի հանքարդյունաբերության արտադրության կազմակերպման և մեխանիզացիայի համամիութենական գիտահետազոտական ինստիտուտի էլեկտրատեխնիկայի լաբորատորիայում որպես տեխնիկ։ 1957 թվականից աշխատել է Ուկրաինայի ԽՍՀ Գիտությունների ակադեմիայի Խարկովի ռադիոֆիզիկայի և էլեկտրոնիկայի ինստիտուտում։
1989 թվականին պաշտպանել է «Արեգակի և շրջագծի արևի պլազմայի դեկամետրային ռադիոյի արտանետումների ուսումնասիրություն» թեմայով թեզը և ստացել ֆիզմաթ գիտությունների դոկտորի աստիճան։ 1989-2001 թվականներին եղել է Ուկրաինայի գիտությունների ազգային ակադեմիայի Ռադիոաստղագիտության ինստիտուտի առաջատար գիտաշխատող։ 1991 թվականին ստացել է Ուկրաինայի ԽՍՀ Գիտությունների ակադեմիայի Նիկոլայ Բարաբաշովի անվան մրցանակ։
Մահացել է 2001 թվականի ապրիլի 5-ին, Խարկովում։


== Ընտանիք ==
Եղբայր՝ կինոռեժիսոր Յակով Լևոնի Բազելյան։
Որդի՝ Եվգենի Լազարի Բազելյան։


== Ընտրված հրապարակումներ ==
Scattering of radiowaves from cosmic sources in the solar corona // Solar Physics. 1971. Vol. 17 (співавт.)
Опыт разработки двухмерных антенных решеток со случайным размещением излучателей // Антенны. Москва, 1972. Вып. 15.
Search for local sources of the S-component at decametric wave lengths // Solar Physics. 1987. Vol. 112
Управляемая антенна круговой поляризации. Расчетные соотношения // Изв. ВУЗов. Радиофизика. 1987. Т. 30, № 4
Гармоническая структура декаметрового излучения III типа и групповая задержка радиоволн в солнечной короне // АЖ. 1993. Т. 70.
Декаметровое радиоизлучение вспыхивающих красных карликовых звезд / Э. П. Абранин, И. Ю. Алексеев, Л. Л. Базелян, А. И. Браженко, Р. Е. Гершберг, В. Н. Лисаченко, Н. И. Шаховская // Радиофизика и радиоастрономия. — 2001. — Т. 6, № 1. — С. 89-102. — Бібліогр.: 46 назв. — рос.
Новый спектральный вариант декаметровых всплесков типа iiid. наблюдения сверхрелятивистских источников узкополосного радиоизлучения в окрестностях солнца


== Արտոնագրեր ==
Փուլայի վանդակավոր ալեհավաք՝ դաշտի շրջանաձև բևեռացմամբ։


== Ծանոթագրություններ ==
Ժան Բատիստ Արման

Ժան Բատիստ Արման (ֆր.՝ Jean-Baptiste Harmand, նոյեմբերի 10, 1751(1751-11-10), Մյոզ, Լոթարինգիա, Ֆրանսիայի մետրոպոլիս, Ֆրանսիա - փետրվարի 26, 1816(1816-02-26), Փարիզ)  դե լա Մյոզ (de la Meuse) մականվամբ, ֆրանսիացի քաղաքական գործիչ, Ազգային կոնվենտի պատգամավոր։


== Կյանք ==
Զինվորական, իրավաբան, հաշտարար դատավոր։ Ազգային կոնվենտի նախարար՝ Մյոզ դեպարտամենտից, Լուի XVI արքայի դատավարության ժամանակ կողմ է քվեարկել թագավորի արտաքսմանը։ Յակոբինների ժամանակ գրեթե չի տարբերվել, տերմիդորյան հեղաշրջումից հետո ակտիվորեն աջակցել է տերմիդորյան շարժմանը։ Հասարակական անվտանգության կոմիտեի անդամ էր, այս կարգավիճակում Տամպլում այցելել է երիտասարդ Լյուդովիկոս 17-րդին, վերջինիս հետ հանդիպումը նա նկարագրել է իր «Հետաքրքրաշարժ դեպքեր կապված որոշ անձանց և Հեղափոխության որոշ իրադարձությունների հետ», գրքում, որը հրատարակվել է 1814 թվականին։
1795-1798-ական թվականներին Ավագների խորհրդի, այնուհետև Հինգ հարյուրի խորհրդի անդամ էր։ Աջակցել է Բրյումերի 18-ի հեղաշրջմանը։ Նապոլեոն 1-ինի օրոք Ստորին Ռեյնի ոստիկանապետն էր։ Ստացել է Գդանսկի գլխավոր հյուպատոսի պաշտոնը, բայց հրաժարվել է լքել Փարիզը, ինչ համար էլ զրկվել է բոլոր պաշտոններից։
Կյանքի մնացած մասը անցկացրել է չքավորության և մոռացության մեջ։ Նրան գտել են փողոցում մահացած, արյունոտ դեմքով և չնչոտիներ հագած։


== Ծանոթագրություններ ==
Նիկոլո Մելլի

Նիկոլո Մելլի (իտալերեն՝ Nicolò Melli, հունվարի 26, 1991(1991-01-26), Ռեջիո Էմիլիա, Էմիլիա Ռոմանիա, Իտալիա), իտալացի պրոֆեսիոնալ բասկետբոլիստ, «Օլիմպիա Միլանո» ակումբի և Իտալիայի հավաքականի խաղացող։ Հանդես է գալիս ծանր հարձակվողի դիրքում, սակայն կարող է փակել կենտրոնականի դիրքը։ 2017 թվականին ընդգրկվել է Եվրալիգայի երկրորդ թիմում։


== Կարիերա ==


=== Ակումբային ===
Մելլին իր խաղային կարիերան սկսել է 2007-08 մրցաշրջանում Իտալիայի երկրորդ դիվիզիոնի «Ռեգգանա» ակումբում։ 2010 թվականին տեղափոխվել է առաջին դիվիզիոնի «Օլիմպիա» ակումբ։ 2011 թվականի մրցաշրջանը վարձավճարով անցկացրել է «Սկավոլինիում», այնուհետև վերադարձել է «Օլիմպիա»։
2017 թվականի հուլիսի 8-ին Մելլին եռամյա պայմանագիր է կնքել թուրքական «Ֆեներբախչե» ակումբի հետ։


=== Միջազգային ===
Մելլին հանդես է եկել Իտալիայի տարբեր տարիքների հավաքականներում։ 2011 թվականին մասնակցել է մինչև 20 տարեկան պատանիների հավաքականների Եվրոպայի առաջնությանը, որտեղ թիմը նվաճել է արծաթե մեդալներ։ 2013 թվականին Սլովենիայում մասնակցել է 2013 թվականի Եվրոպայի առաջնությանը։ 2015 թվականի սեպտեմբերին Իտալիայի հավաքականի կազմում մասնակցել է Եվրոբասկետ 2015-ին։ 2018 թվականի սեպտեմբերի 17-ի դրությամբ անցկացրել է 78 հանդիպում, վաստակել 430 միավոր։


== Անձնական կյանք ==
Նիկոլոյի մայրը նախկին պրոֆեսիոնալ վոլեյբոլիստուհի Ջուլի Վոլերտսենն է, ԱՄՆ քաղաքացի, 1984 թվականի Օլիմպիական խաղերի արծաթե մեդալակիր։


== Ձեռքբերումներ ==
 ԻտալիաԵվրոպայի մինչև 20 տարեկան պատանիների առաջնության արծաթե մեդալակիր – 2011


== Վիճակագրություն ==


=== Եվրալիգաներ ===


== Ծանոթագրություններ ==


== Արտաքին հղումներ ==
Նիկոլո Մելլիի էջը Draftexpress.com կայքում
Նիկոլո Մելլիի էջը NBADraft.net կայքում
Կոկորդիլոսը և երեխան

«Կոկորդիլոսը և երեխան» (կոկորդիլոսիտ, կոկորդիլոսի երկընտրանքը), տրամաբանական պարադոքս (սոֆիզմ), որը հիմնված է ինքնահաստատման վրա։ Հեղինակությունը վերագրվում է Կորաքսին։ Իր կառուցվածքով սոֆիզմը հիշեցնում է ավելի հայտնի ստախոսի պարադոքսը և Էվատլոսի պարադոքսը։


== Ձևակերպում ==
Կոկորդիլոսը գետի ափին կանգնած եգիպտացի կնոջից խլել է նրա երեխային։ Կոկորդիլոսը երեխային վերադարձնելու խնդրանքին պատասխանում է կոկորդիլոսի արցունք թափելով։
— Քո դժբախտությունը հուզեց ինձ, և ես քեզ հնարավորություն կտամ հետ ստանալ երեխային։ Գուշակիր՝ ես նրան կտամ քեզ, թե ոչ։ Եթե ճիշտ պատասխանես, երեխային կվերադարձնեմ։ Եթե չկռահես, ես նրան չեմ տա։
Մտածելով՝ մայրը պատասխանում է։
— Դու երեխային չես տա ինձ։
— Դու նրան չես ստանա, — եզրափակում է կոկորդիլոսը։— Դու կամ ասացիր ճշմարտությունը, կամ սուտ։ Եթե այն, որ ես երեխային չեմ տալիս, ճիշտ է, ես նրան չեմ տա, քանի որ հակառակ դեպքում ասվածը ճիշտ չի լինի։ Եթե  ասվածը ճիշտ չէ, նշանակում է, որ դու չես կռահել, և ես երեխային չեմ տա ըստ պայմանավորվածության։
Այնուամենայնիվ, մոր համար այս պատճառաբանությունը համոզիչ չէր թվում։
— Բայց եթե ես ճշմարտությունն ասեի, դու ինձ կտայիր երեխային, ինչպես մենք պայմանավորվեցինք։ Եթե ես չգուշակեի, որ դու չես տա երեխային, ապա դուս պետք է նրան ինձ տայիր, հակառակ դեպքում իմ ասածը սուտ չի լինի։
Ով է ճիշտ՝ մա՞յրը, թե՞ կոկորդիլոսը։ Ինչ է պարտավորեցնում կոկորդիլոսին իր տված խոստումը։ Որ նա պետք էերեխային տա կամ, ընդհակառակը, նրան չտա։ Երկուսին էլ միաժամանակ։ Այս խոստումը ներքուստ հակասական է, և այդպիսով անիրագործելի է տրամաբանության օրենքների պատճառով։


== Այլ ձևակերպում ==
Միսիոները հայտնվել է մարդակերների մոտ հենց ճաշի ժամանակ։ Նրան թույլ են տալիս ընտրել, թե ինչ ձևով ուտեն իրեն։ Դրա համար նա պետք է ասի որևէ արտահայտություն այն պայմանով, որ եթե այդ արտահայտությունը ճշմարիտ լինի, նրանք կեփեն, իսկ եթե դա կեղծ լինի, կտապակեն։
Ի՞նչ պետք է ասի միսիոները։
Նա պետք է ասի․ «Դուք ինձ կտապակեք»։ Եթե նրան  իսկապես տապակեն, կպարզվի, որ դա ճշմարտություն է, ինչը նշանակում է, որ նրան պետք է եփեին։ Եթե նրան եփեն, նրա հայտարարությունը կեղծ կլինի, և նրան պետք է տապակեին։ Մարդակերները ելք չեն ունենա։


== Ծանոթագրություններ ==


== Գրականություն ==
Гарднер М. А ну-ка, догадайся!։ Пер. с англ. = Aha! Gotcha. Paradoxes to puzzle and delight. — М.։ Мир, 1984. — С. 19—20. — 213 с.
Աբլհենդի

Աբլհենդի, գյուղ Արևմտյան Հայաստանում, Էրզրումի վիլայեթի Էրզրումի գավառում` հարթավայրում։


== Պատմություն ==
Գյուղի բնակիչների մեծամասնությունը զոհվել է Մեծ եղեռնի տարիներին։ Քիչ մասին հաջողվել է ապաստանել աշխարհի տարբեր երկրներում։


== Բնակչություն ==
1880 թվականին ուներ 18 տուն (150 անձ) հայ և 25 տուն թուրք բնակիչ։


== Տնտեսություն ==
Բնակչությունը զբաղվում էր երկրագործությամբ և արհեստներով։


== Պատմամշակութային կառույցներ ==
Աբլհենդին ուներ Ս. Աստվածածին անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Նադարբազևի (Գորիի շրջան)

Նադարբազևի (վրաց.՝ ნადარბაზევი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 570 մետր բարձրության վրա։ Շրջկենտրոն Գորիից հեռու է 15 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 203 մարդ։


== Ծանոթագրություններ ==
Մաուրիսիո Պինիլիա

Մաուրիսիո Պինիլիա (իսպ.՝ Mauricio Pinilla, փետրվարի 4 1984, Սանտյագո, Չիլի), չիլիացի ֆուտբոլիստ, իտալական «Ատալանտայի» և Չիլիի հավաքականի հարձակվող։


== Կարիերա ==
Իր կարիերան սկսել է «Ունիվերսիդադ դե Չիլի» ակումբում, որտեղ հենց առաջին մրցաշրջանի 32 խաղում խփեց 20 գոլ։ Այսպիսի տպավորիչ մեկնարկից հետո նրան 2,8 միլիոն դոլարով գնում է Միլանի «Ինտերը»։ Բայց մրցաշրջանը սկսում է «Կիևոյում», որտեղ հանձնվել էր վարձակալման։ 2004 թվականի ձմռանը Մաուրիսիոն վարձակալակն իրավունքներով տեղափոխվեց իսպանական «Սելտա»։
2004 թվականի ամռանը Լիսաբոնի «Սպորտինգը» ձեռք է բերում չիլիացու իրավունքների կեսը։ 20 խաղում 5 գոլ` այսպիսին էր Պինիլիայի ցուցանիշը Պորտուգալիայում անցկացրած 1,5 տարում, և 2006 թվականի հունվարին նա վարձակալության հանձնվեց Սանտանդերի в «Ռասինգում»։ 2006 թվականի նոր մրցաշրջանը նա սկսեց շոտլանդական «Հարտ օֆ Միդլոտիանում», սակայն վնասվածքները չթողեցին նրան իր լավ կողմերով դրսևորել, և 2007 թվականին նա վարձակալվեց իր հայրենի «Ունիվերսիդադ դե Չիլիում»։ Խաղալով կեսմրցաշրջանը, նա վերադարձավ «Հարտս», միայն թե, դաշտում անցկացնելով ընդամենը երկու խաղ, վարձակալության հանձնվեց բրազիլական «Վասկո դա Գամայում»։ 2009 թվականի Մաուրիսիոն վերադարձավ Եվրոպա և սկսեց խաղալ Կիպրոսի «Ապոլոն» թիմում։
2009 թվականի օգոստոսին խաղացողը պայմանագիր կնքեց Սերիա В-ում հանդես եկող «Գրոսետոյի» հետ։ Մրցաշրջանի ընթացքում Պինիլիան դարձավ թիմի առաջնորդ և Սերիա B-ի լավագույն ռմբարկու` 24 խաղում խփելով 24 գոլ։ 2010 թվականի հունիսին նորություն տարածվեց նրա` «Պալերմո» տեղափոխվելու մասին։ Հուլիսի 11-ին նա տեղափոխվեց «ռոզաներոյի» շարքեր։ 2011 թվականի հունվարի 5-ին Պինիլյան ստացավ ոտնաթաթի 5-րդ ոսկրի կոտրվածք։
2011-12 մրցաշրջանում «Պալերմոյի» կամում խաղաց 12 խաղ` խփելով 2 գոլ։ 2012 թվականի հունվարի 25-ին վարձակալության հանձնվեց «Կալյարիում»` գնման իրավունքով։ Ակումբի կազմում դեբյուտեց ընդամենը երեք օր անց` 20-րդ տուրի «Միլանի» դեմ խաղում (0-3), իսկ երկրորդ խաղում նա խփեց իր առաջին գոլը, իսկ թիմը 4-2 հաշվով հաղթեց «Ռոմային»։


== Ազգային հավաքական ==
Առաջին թիմում Պինիլյան դեբյուտել է 2003 թվականի մարտի 30-ին` Պերուի դեմ խաղում և խփել իր առաջին գոլը (2-0)։


== Ծանոթագրություններ ==


== Արտաքին հղումներ ==
Վիճակագրութունը National Football Teams կայքում(անգլ.)
Ցուցանիշները soccerbase.com կայքում (անգլ.)
Պրոֆիլը transfermarkt.com կայքում(անգլ.)
Աղվերան (այլ կիրառումներ)

Աղվերան անվանումը կարող է վերաբերել՝

Աղվերան - լեռնային հանգստավայր և առողջարան Հայաստանի Կոտայքի մարզի Արզական գյուղի տարածքում
Աղվերան (Բաբերդի գավառ) - գյուղ Արևմտյան Հայաստանում, Էրզրումի վիլայեթի Բաբերդի գավառակում
Աղվերան (Դերջանի գավառ) - գյուղ Արևմտյան Հայաստանում, Էրզրումի վիլայեթի Դերջանի գավառակում
Աղվերան (Դերսիմի գավառ) - գյուղ Արևմտյան Հայաստանում, Խարբերդի վիլայեթի Դերսիմի գավառում
Աղվերան (Երզնկայի գավառ, Երզնկայից արևելք) - գյուղ Արևմտյան Հայաստանում, Էրզրումի վիլայեթի Երզնկայի գավառում
Աղվերան (Երզնկայի գավառ, Երզնկայից հարավ-արևելք) - գյուղ Արևմտյան Հայաստանում, Էրզրումի վիլայեթի Երզնկայի գավառում
Աղվերան (Էրզրումի գավառ, երկաթուղու ձախ կողմում) - գյուղ Արևմտյան Հայաստանում, Էրզրումի վիլայեթի Էրզրումի գավառում
Աղվերան (Էրզրումի գավառ, Եփրատի ձախ կողմում) - գյուղ Արևմտյան Հայաստանում, Էրզրումի վիլայեթի Էրզրումի գավառում
Աղվերան (Էրզրումի գավառ, փոքրիկ գետակի վրա) - գյուղ Արևմտյան Հայաստանում, Էրզրումի վիլայեթի Էրզրումի գավառում
Աղվերան (Խոզաթի գավառակ) - գյուղակ Արևմտյան Հայաստանում, Խարբերդի վիլայեթի Խոզաթի գավառակում
Աղվերան (Խնուսի գավառ) - գյուղ Արևմտյան Հայաստանում, Էրզրումի վիլայեթի Խնուսի գավառում
Աղվերան (Կաղզվանի գավառ) - գյուղ Արևելյան Հայաստանում, Կարսի մարզի Կաղզվանի գավառում
Աղվերան (Մշո գավառ) - գյուղ Արևմտյան Հայաստանում, Բիթլիսի վիլայեթի Մշո գավառում
Աղվերան (Ուրֆայի գավառ) - գյուղ Ուրֆայի նահանգի Ուրֆայի գավառում
Աղվերան (լեռնանցք) - լեռնանցք Բյուրականի լեռնահամակարգում
Աղվերան (հովիտ) - հովիտ Վանա լճից հյուսիս, Սիփան լեռան ստորոտում
Աղվերան (վայր) - վայր Երևանի նահանգի Նախիջևանի գավառում
Աղվերան Ստորին - գյուղ Արևմտյան Հայաստանում, Կիլիկիայի Ուրֆայի նահանգում
Աղվերան Վերին - գյուղ Արևմտյան Հայաստանում, Կիլիկիայի Ուրֆայի նահանգում
Քոշար

Քոշար, գյուղ Արևմտյան Հայաստանում, Սեբաստիայի վիլայեթի Շապին Գարահիսարի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Վոյցեխ Շչենսնի

Վոյցեխ Թոմաս Շչենսնի (լեհ.՝ Wojciech Tomasz Szczęsny, ապրիլի 18, 1990(1990-04-18), Վարշավա, Լեհաստան), լեհ պրոֆեսիոնալ դարպասապահ է, որը ներկայումս վարձավճարով հանդես է գալիս իտալական Ռոմայում, Լեհաստանի ֆուտբոլի ազգային հավաքականի հիմնական դարպասապահն է։ 2014 թ. օգոստոսի 12-ի դրությամբ տրանսֆերային արժեքը 16,000,000€ է։


== Ակումբային կարիերա ==


=== «Արսենալ» ===
2006 թվականին Շչենսնին գնաց «Արսենալ»։ Տրանֆերային պատուհանի շրջանակներում «Լեգիա»-ն Վոյցեվի համար ստացավ 200 000 ֆունտ։ Լեհ դարպասապահը սկսեց հանդես գալ «Զինագործների» պատանեկան կազմում։
«Արսենալ»-ի ակադեմիայում Վոյցեխը լավ տպավորություն թողեց և գրավեց Լի Բուտչերի տեղ հիմնական կազմում, ով հետո խզեց համագործակցությունը։ 2007 թ.-ին նա պրոֆեսիոնալ պայմանագիր է կնքում Լոնդոնյան ակումբի հետ։ 2007/08 մրցաշրջանում լեհ գոլկիպերը 23 հանդիպում է անցկացնում «Արսենալի» պատանեկան կազմում, որը Անգլիայի պատանեկան առաջնությունում առաջին տեղը գրավեց։
2008 թ.-ի սեպտեմբերին Շչենսնին երկարամյա պայմանագիր կնքեց «Արսենալի» հետ։
2008/09 մրցաշրջանը Վոյցեխի համար անհաջող անցավ։ Սկզբում մարզման ժամանակ երկու ձեռքերը վնասեց։ Ավելի ուշ նա կոտրեց ոտքի մատը։ Դրանից հետո նա միայն 4 ամգամ մասակցեց խաղերին։ 2009 թ.-ի մայիսի 24-ին՝ «Ստոկ Սիթիի» դեմ հանդիպմանը հայտնվեց պահեստայինների նստարանին։
2009/10 մրցաշրջանում նա առաջին կազմում էր։ 2009 թ.-ի սեպրեմբերի 22-ին նա «Բեստ Բրոմվիչի» դեմ խաղում պաշտպանեց «Արսենալի» դարպասը։ Չնայած Շչենսնիի թույլ տված սխալներին թիմը հաղթեց 2։0 հաշվով։


=== «Բրենտֆորդ» ===
2009 թ.-ի նոյեմբերի 20-ին «Բրենտֆորդ» ֆուտբոլային ակումբը վարձակալական հիմունքներով ձեռք է բերում լեհ դարպասապահին։ Նա միանգամից երկրպագուների ուշադրության տակ հայտնվեց իր ցուցադրած լավ խաղով։ 2009 թ.-ի դեկտեմբերի 12-ին «Լիդս Յունայթեդի» դեմ խաղում նա ճանաչվեց խաղի ամենալավ խաղացող։ «Բրենտֆորդի» կառավարությանը դուր չէր գալիս նրա ցուցադրած խաղը, բայց նրա անձնուրաց սեյվերի համար երկրպագուները նրան անվանում էին ակումբի պատմության մեջ ամենալավ դարպասապահ։  «Նրա ցուցադրած խաղը լավ էր ոչ միայն Չեմպիոնատում, այլև Պրեմիեր լիգայում» 
Արսեն Վենգերը անուշադրության չմատնեց Վոյցեխին, և ասաց, որ մյուս մրցաշրջանում նա կդառնա «Արսենալի» հիմնական դարպասապահը։.


== Կարիերան հավաքականում ==
Շչենսնին հավաքականի հետ կարիերան սկսել է Լեհաստանի ֆուտբոլի պատանեկան հավաքականի (Մ21) հետ։ Նա խաղաց ընտրանու անցկացրած 3 խաղերում։

2009 թ.-ի սեպտեմբերին նա դարձավ Լեհաստանի հավաքականի անդամ։
Նրամ մյուս խաղերից տարբերվում էր Գերմանիայի հավաքականի դեմ հանդիպումը, որտեղ Վոյցեխը գեղեցիկ սեյվերի հրաշալի շարք ցուցադրեց։ Խաղից հետո Օլիվեր Կանը ասաց, որ խաղադաշտում կար համաշխարհային մակարդակի միայն մեկ ֆուտբոլիստ՝ Շենսին։
Եվրո 2012-ի առաջին խաղում Շենսին հեռացվեց խաղադաշտից և Լեհաստանի դարպասին նշանակվեց 11 մետրանոց հարված։


== Անձնական կյանք ==
Վոյցեխը լեհ դարպասապահ Մացեյ Շչենսնիի որդին է։


== Կարիերայի վիճակագրություն ==


== Ձեռքբերումներ ==
Թմային
 «Արսենալ»

Անգլիայի գավաթի մրցանակակիր։ 2013-14
Անգլիայի սուպերգավաթի մրցանակակիր։ 2014Անձնական

Անգլիական Պրեմիեր լիգայի Ոսկե ձեռնոց։ 2014


== Ծանոթագրություններ ==


== Արտաքին հղումներ ==
Վոյցեխ Շչենսնի Թվիթթերում
Դարպասապահի պրոֆիլը«Արսենալի» պաշտոնական կայքում (անգլ.)